KOMMISSIONEN FOR DE EUROPÆISKE FÆLLESSKABER 
Bruxelles, den 13.07.1995 
KOM(95) 338 endelig udg. 
95/0189 (ACC) 
95/0190(ACC) 
Forslag til 
RÅDETS AFGØRELSE 
om indgåelse af aftalen i form af brevveksling mellem 
Det Europæiske Fællesskab og Kongeriget Marokko 
om fastsættelse af det tillægsbeløb, der skal fratrækkes i belastningen ved 
indførsel til Fællesskabet af ubehandlet olivenolie med oprindelse i 
Marokko 
Forslag til 
RÅDETS FORORDNING (EF) 
om ændring af forordning (EØF) nr. 1521/76 om indførsel af olivenolie 
med oprindelse i Marokko 
(forelagt af Kommissionen) 

Begrundelse 
1. Ifølge bilag B til samarbejdsaftale mellem Det Europæiske Økonomiske 
Fællesskab på den ene side og Marokko på den anden side og ifølge bilag IV til 
den af Associeringsrådet EØF-Tyrkiet trufne afgørelse nr. 1/77 af 17.05.1977 om 
resultaterne af den anden gennemgang af ordningen for tyrkiske 
landbrugsprodukter er der mulighed for gennem fastsættelse af et tillægsbeløb at 
forhøje det beløb, der på visse betingelser fratrækkes i den afgift, som gælder ved 
indførsel til Fællesskabet af olivenolie, der ikke er raffineret. 
Dette eventuelle tillægsbeløb fastsættes regelmæssigt ved brevveksling mellem de 
kontraherende parter under hensyntagen til markedssituationen for olivenolie. 
2. Med henblik på gennemførelsen af de gældende aftaler mener Kommissionen, at 
anvendelsen af de ajourførte tillægsbeløb bør forlænges for Marokko og Tyrkiet. 
Som følge af de indgåede aftaler under Uruguay-Runden skal toldsatser træde i 
stedet for importafgifterne, og det bør derfor fastsættes, at tillægsbeløbet.finder 
anvendelse på disse toldsatser for de pågældende produkter fra den 1. juli 1995 
og indtil ordningens udløb. 
Det henstilles også til Rådet at give bemyndigelse til at forhandle med de 
pågældende lande om de brevvekslinger, der er anført i bilagene. 
3. Som følge af den tid, der er nødvendig for procedurernes gennemførelse, 
forelægger Kommissionen allerede nu Rådet afgørelserne vedrørende indgåelsen 
af de aftaler i form af brevveksling, som den påtænker at forhandle med de 
pågældende lande, samt forslagene til de forordninger, ved hvilke de i 
brevvekslingerne aftalte foranstaltninger skal gennemføres. 
Kommissionen foreslår Rådet at vedtage de forelagte afgørelser og forordninger, 
når den har givet meddelelse om, at forhandlingerne er afsluttede, og forelagt de 
endelige tekster til brevvekslingerne. 
4 
RÅDETS AFGØRELSE 
af 1995 
om indgåelse af aftalen i form af brevveksling mellem 
Det Europæiske Fællesskab og Kongeriget Marokko 
om fastsættelse af det tillægsbeløb, der skal fratrækkes i belastningen ved 
indførsel til Fællesskabet af ubehandlet olivenolie med oprindelse i 
Marokko 
(95/ /EF) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113 sammenholdt med artikel 228, stk. 2, første punktum, 
under henvisning til samarbejdsaftalen mellem Det Europæiske Økonomiske Fællesskab 
og Kongeriget Marokko1, der trådte i kraft den 1. november 1978, særlig bilag B til 
nævnte aftale, . 
under henvisning til forslag fra Kommissionen, og 
ud fra følgende betragtninger: 
Aftalen i form af brevveksling mellem Det Europæiske Fællesskab og Kongeriget 
Marokko om fastsættelse for perioden fra den 1. januar 1994 af det tillægsbeløb, der skal 
fratrækkes i belastningen ved indførsel til Fællesskabet af ubehandlet olivenolie 
henhørende under KN-kode 1509 10 10, 1509 10 90 og 1510 00 10 med oprindelse i 
Marokko, bør godkendes; 
ifølge Rådets forordning (EØF) nr. 3813/92 om den regningsenhed og de 
omregningskurser, der skal anvendes i den fælles landbrugspolitik2, senest ændret ved 
Rådets forordning (EØF) nr. 150/953, skal den justeringsfaktor på 1,207509, der indtil den 
31. januar 1995 fandt anvendelse på omregningskurserne, ikke længere anvendes; det er 
derfor nødvendigt under hensyntagen til den udløsende begivenhed for de 
omregningskurser, der skal anvendes, at fastsætte et beløb for perioden indtil den 31. 
januar 1995 og et andet beløb for perioden fra den 1. februar 1995 -
TRUFFET FØLGENDE AFGØRELSE: 
EFT nr. L 264 af 27.9.1978, s. 2. 
EFTnr. L 387 af 31.12.1992, s. 1. 
EFTnr. L 22 af 31.1.1995, s. I. 
Artikel 1 
Aftalen i form af brevveksling mellem Det Europæiske Fællesskab og Kongeriget 
Marokko om fastsættelse for perioden fra den 1. januar 1994 af det tillægsbeløb, der skal 
fratrækkes i den afgift eller told, der anvendes ved indførsel til Fællesskabet af ubehandlet 
olivenolie henhørende under KN-kode 1509 10 10, 1509 10 90 og 1510 00 10 med 
oprindelse i Marokko, godkendes herved på Fællesskabets vegne. 
Teksten til aftalen er knyttet til denne afgørelse. 
Artikel 2 
Formanden for Rådet bemyndiges til at udpege den person, der er beføjet til at undertegne 
aftalen med bindende virkning for Fællesskabet. 
Artikel 3 
Denne afgørelse offentliggøres i De Europæiske Fællesskabers Tidende. 
Udfærdiget i Bruxelles, den På Rådets vegne 
Formand 
UDKAST TIL BREV 
AFTALE 
i form af brevveksling mellem Det Europæiske Fællesskab og Kongeriget Marokko om 
fastsættelse for perioden fra den 1. januar 1994 af det tillægsbeløb, der skal fratrækkes 
i den afgift eller told, der anvendes ved indførsel til Fællesskabet af ubehandlet olivenolie 
med oprindelse i Marokko. 
Brev nr. 1 
Hr 
I bilag B til samarbejdsaftalen mellem Det Europæiske Økonomiske Fællesskab og 
Kongeriget Marokko er det for ubehandlet olivenolie henhørende under KN-kode 1509 
10 10, 1509 10 90 og 1510 00 10 fastsat, at det beløb, der ifølge samarbejdsaftalens 
artikel 17, stk. 1, litra b), skal fratrækkes i afgiften, afhængigt af markedsbetingelserne 
for olivenolie og for at tage hensyn til bestemte faktorer kan forhøjes med et tillægsbeløb 
på samme vilkår og efter de samme retningslinjer som dem, der er fastsat for anvendelsen 
af ovennævnte bestemmelse. 
Jeg kan herved meddele Dem, at Fællesskabet på baggrund af kriterierne i ovennævnte 
bilag vil træffe de nødvendige foranstaltninger med henblik på, at det tillægsbeløb, der 
skal anvendes, bliver på 12,09 ECU pr. 100 kg i perioden fra den 1. januar 1994 til den 
31. januar 1995 og på 14,60 ECU/100 kg for den periode, der begynder den 1. februar 
1995. 
Jeg anmoder Dem venligst om at anerkende modtagelsen af denne skrivelse og over for 
mig bekræfte, at Deres regering er indforstået med dens indhold. 
Med venlig hilsen 
På vegne af 
Rådet for Den Europæiske Union 
Brev nr. 2 
Hr 
Jeg skal herved anerkende modtagelsen af Deres skrivelse af dags dato med følgende 
ordlyd: 
"I bilag B til samarbejdsaftalen mellem Det Europæiske Økonomiske Fællesskab og 
Kongeriget Marokko er det for ubehandlet olivenolie henhørende under KN-kode 1509 
10 10, 1509 10 90 og 1510 00 10 fastsat, at det beløb, der ifølge samarbejdsaftalens 
artikel 17, stk. 1, litra b), skal fratrækkes i afgiften, afhængigt af markedsbetingelserne 
for olivenolie og for at tage hensyn til bestemte faktorer kan forhøjes med et tillægsbeløb 
på samme vilkår og efter de samme retningslinjer som dem, der er fastsat for anvendelsen 
af ovennævnte bestemmelse. 
Jeg kan herved meddele Dem, at Fællesskabet på baggrund af kriterierne i ovennævnte 
bilag vil træffe de nødvendige foranstaltninger med henblik på, at det tillægsbeløb, der 
skal anvendes, bliver på 12,09 ECU pr. 100 kg i perioden fra den 1. januar 1994 til den 
31. januar 1995 og på 14,60 ECU/100 kg for den periode, der begynder den 1. februar 
1995. 
Jeg anmoder Dem venligst om at anerkende modtagelsen af denne skrivelse og over for 
mig bekræfte, at Deres regering er indforstået med dens indhold." 
Jeg skal herved bekræfte, at min regering er indforstået med det ovenfor anførte. 
Med venlig hilsen 
For regeringen for 
Kongeriget Marokko 
s" 
RÅDETS FORORDNING (EF) Nr. 
af 
om ændring af forordning (EØF) nr. 1521/76 om indførsel af olivenolie med 
oprindelse i Marokko 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, 
under henvisning til Rådets forordning (EØF) nr. 3813/92 om den regningsenhed og de 
omregningskurser, der skal anvendes i den fælles landbrugspolitik1, særlig artikel 13, stk. 
1, og 
ud fra følgende betragtninger: 
I henhold til artikel 17 i og bilag B til samarbejdsaftalen mellem Det Europæiske 
Økonomiske Fællesskab og Kongeriget Marokko2 anvendes der ved indførsel til 
Fællesskabet af olivenolie, der henhører under KN-kode 1509 10 10,1509 10 90 og 1510 
00 10, på betingelse af, at dette land opkræver en eksportafgift, en fast nedsættelse på 
0,7245 ECU pr. 100 kg af den afgift, der anvendes på olie af denne type, samt en 
nedsættelse af samme afgift svarende til det særlige afgiftsbeløb; nedsættelsen har været 
fastsat til højst 12,09 ECU pr. 100 kg, for så vidt angår den i ovennævnte artikel 
omhandlede nedsættelse, og højst 12,09 ECU pr. 100 kg, for så vidt angår det 
tillægsbeløb der er omhandlet i ovennævnte bilag B; 
ved Rådets forordning (EØF) nr. 1521/76 , senest ændret ved forordning (EØF) nr. 
1901/924, er ovennævnte aftale blevet iværksat; 
de kontraherende parter er ved brevvekslinger blevet enige om at fastsætte tillægsbeløbet 
til 12,09 ECU pr. 100 kg; 
forordning (EØF) nr. 1521/76 bør ændres i overensstemmelse hermed -
EFTnr. L 387 af 31.12.1992, s. 1. 
EFT nr. L 264 af 27.9.1978, s. 2. 
EFT nr. L 169 af 28.6.1976, s. 43. 
EFTnr. L 192 af 11.7.1992, s. 2. 
UDSTEDT FØLGENDE FORORDNING: 
Artikel 1 
Artikel 1, litra b), i forordning (EØF) nr. 1521/76 affattes således: 
"b) et beløb, der er lig med den særlige afgift ved udførsel, der opkræves af Marokko 
for olie af denne type, dog højst 12,09 ECU pr. 100 kg for perioden fra den 1. 
januar 1994 til den 31. januar 1995 og højst 14,60 ECU pr. 100 kg for perioden 
fra den 1. februar 1995, idet disse beløb forhøjes henholdsvis med 12,09 ECU pr. 
100 kg for den første periode og med 14,60 ECU pr. 100 kg for den anden 
periode." 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
? 
ISSN 0254-1459 
KOM(95) 338 endelig udg. 
DOKUMENTER 
DA 02 03 U 
Katalognummer : CB-CO-95-370-DA-C 
ISBN 92-77-91567-6 
Kontoret for De Europæiske Fællesskabers Officielle Publikationer 
L-29S5 Luxembourg 
%